นโยบายด้านสังคม
โค้งสุดท้ายก่อนที่จะหย่อนบัตรเลือกตั้ง นโยบายพรรคการเมืองเกี่ยวกับด้านสังคมและสาธารณสุข ไม่ค่อยได้รับความสนใจเท่าที่ควร พรรคการเมืองส่วนใหญ่จะเน้นแต่เรื่อง การลดแลกแจกแถม ที่คล้ายๆกันหมด ซึ่งไม่ได้หมายถึง คุณภาพชีวิต ที่ยั่งยืนในระยะยาวของประชาชน แต่ขึ้นอยู่กับใครจะมาเป็นรัฐบาลและจะมีการลดแลกแจกแถมอย่างที่หาเสียงเอาไว้ได้แค่ไหน นโยบายกับการปฏิบัติ บางครั้งก็ไปด้วยกันลำบาก,มีบางพรรคการเมืองพูดเรื่อง การปลูกกัญชาเสรี จะด้วยวัตถุประสงค์ใดก็ตาม เมื่อกัญชาคือยาเสพติดประเภทหนึ่ง การปลูกกัญชาเสรีจึงเป็นเรื่องพูดง่ายแต่ทำยาก,ความเห็นของหัวหน้าพรรค รักษ์ผืนป่าประเทศไทย อดีตอธิบดีกรมอุทยานแห่งชาติ สัตว์ป่า และพันธุ์พืช ดำรงค์ พิเดช มองว่า ถ้าจะผลิตกัญชาเพื่อนำมาใช้ทางการแพทย์เป็นสิ่งที่ควรทำ เพราะผู้ป่วยที่ต้องการใช้สารสกัดจากกัญชาจะได้ลดค่าใช้จ่ายและสามารถที่จะนำมารักษาโรคได้อย่างถูกต้อง,แต่คำว่า เสรี ต้องรู้ก่อนว่า เสรีระดับไหน ถ้าหมายถึง การนำมาเสพ คือต่อไปนี้ใครคิดจะเสพก็ได้อย่างเสรี เป็นไปไม่ได้ เพราะกฎหมาย พ.ร.บ.ยาเสพติดยังไม่ปล่อยให้เสรีได้ขนาดนั้น และเป็นเรื่องยากเนื่องจากเรามีข้อสัญญากับ สหประชาชาติ อยู่ ใน กลุ่มประเทศอาเซียน ยังไม่มีประเทศไหนเปิดแบบประเทศไทย,และถ้าเปิดเสรีอย่างที่ทุกคนเข้าใจ เราจะควบคุมผลกระทบที่จะเกิดขึ้นกับเด็กและเยาวชนได้อย่างไร ควันของกัญชาที่เสพเข้าไปมีคุณมีโทษขนาดไหน แตกต่างจากควันบุหรี่อย่างไร ผลกระทบกับคนรอบข้างจะร้ายแรงอย่างไร จะต้องศึกษาวิจัยข้อมูลเหล่านี้,ถึงบางฝ่ายอาจจะมองว่า การปลูกกัญชาเสรี จะสร้างรายได้เข้าประเทศนับแสนล้านบาท แต่ถ้าแลกกับความสูญเสียของคนในสังคม ความทุกข์ของสังคม อันตรายที่จะตามมา คุ้มค่ากันหรือไม่,นโยบายทุกนโยบายจะต้องมีความชัดเจนและสามารถนำไปปฏิบัติได้ด้วย อย่างกรณีของพรรครักษ์ผืนป่าประเทศไทยที่เน้นเรื่องของ ธรรมชาติและสิ่งแวดล้อม สร้างป่าลดการทำลายธรรมชาติ ซึ่งป่าสงวนของประเทศที่ถูกบุกรุกไปแล้วกว่า 4 ล้านไร่ และจะมีผลลบตามมาอีกมากมาย เช่น สาเหตุที่ อียูไม่รับซื้อผลผลิตยาง จากเราเพราะเป็นผลมาจากการบุกรุกป่าสงวน เป็นสาเหตุทำให้เกิดโลกร้อน เป็นต้น,หรือปัญหาการลักลอบฆ่าสัตว์ป่า แค่ล่าเพื่อเป็นเกมกีฬาเหล่านี้ต้องเอาจริงเอาจังก่อนที่สัตว์ป่าสงวนจะหมดไปจากประเทศไทย ในขณะเดียวกันก็ต้องสร้างรายได้จากการปลูกป่าเพื่อเป็นการจูงใจให้คนหันมาปลูกป่ามากกว่าจะไปตัดไม้ทำลายป่า รวมทั้งวิธีจัดการระบบ Carbon Credit ที่จะแก้ปัญหาโลกร้อนและในอนาคตประเทศที่รักษาสิ่งแวดล้อมเอาไว้ให้ได้มากที่สุดจะสามารถสร้างเป็นมูลค่าให้กับประเทศและสร้างคุณภาพชีวิตที่ดีให้กับคนทั้งประเทศ,อย่างเป็นรูปธรรม ยั่งยืน ถาวร.,หมัดเหล็ก,mudlek@thairath.co.th,อ่านข่าวล่าสุด ,เจาะลึกข้อมูลเลือกตั้ง 2562
โค้งสุดท้ายก่อนที่จะหย่อนบัตรเลือกตั้ง นโยบายพรรคการเมืองเกี่ยวกับด้านสังคมและสาธารณสุข ไม่ค่อยได้รับความสนใจเท่าที่ควร พรรคการเมืองส่วนใหญ่จะเน้นแต่เรื่อง การลดแลกแจกแถม ที่คล้ายๆ กันหมด
เลือกตั้ง62,เลือกตั้ง 3 กค.,นโยบายหาเสียง,หาเสียง,คาบลูกคาบดอก,หมัดเหล็ก,วิเคราะห์เลือกตั้ง,เลือกตั้ง